На основу члана 25. став 1. тачка 4) и члана 46. став 1. Закона о локалним изборима („Сл.гласник РС“, број 14/22 и 35/24), члана 161. – 168. Закона о избору народних посланика („Сл.гласник РС“, број 14/22) и члана 8. став 1. алинеја 4) Пословника о раду Изборне комисије општине Врњачка Бања („Сл.лист општине Врњачка Бања“, број 27/23 – пречишћен текст),

Општинска изборна комисија општине Врњачка Бања, на 4. седници одржаној 2. маја 2024. године, донела је

**О Д Л У К У**

**о називу и изгледу образаца за подношење пријава за посматрање рада органа за спровођење избора за одборнике Скупштине општине Врњачка Бања расписаних за 2. јун 2024.године**

**Члан 1.**

Овом одлуком прописују се назив и изглед образаца рада органа за спровођење избора за одборнике Скупштине општине Врњачка Бања, расписаним за 2. јун 2024. године, које у складу са законом прописује Општинска изборна комисија.

**Члан 2.**

За пријављивање домаћег посматрача (удружења регистрована у Републици Србији чији се циљеви остварују у области избора) прописују се следећи обрасци:

1. **Пријава домаћег посматрача** за посматрање рада органа за спровођење избора за одборнике Скупштине општине Врњачка Бања расписаних за 2. јун 2024.године (**Образац ОИК ВБ - 17/24**);
2. Списак представника домаћег посматрача који се пријављују за акредитацију за посматрање рада органа за спровођење избора за одборнике Скупштине општине Врњачка Бања расписаних за 2. јун 2024.године (**Образац ОИК ВБ – 18/24**);

**Пријава** **страног посматрача** (међународне и стране организације и удружења) и за пријављивање стране државе за посматрача, прописују се следећи обрасци:

1. Пријава страног посматрача за праћење рада органа за спровођење избора за одборнике Скупштине општине Врњачка Бања расписаних за 2. јун 2024.године (**Образац ОИК ВБ – 19/24**);
2. Списак представника страног посматрача који се пријављују за акредитацију за праћење рада органа за спровођење избора за одборнике Скупштине општине Врњачка Бања расписаних за 2. јун 2024.године (**Образац ОИК ВБ – 20/24**);

Обрасци прописани ставом 1. и 2. овог члана налазе се у прилогу ове одлуке и њен су саставни део.

**Члан 3.**

Обрасци из члана 2. став 2. ове Одлуке биће преведени на енглески језик и као такви стављени на располагање засинтересованим међународним и страним организацијама и удружењима и представницима страних држава путем веб – презентације Републичке изборне комисије.

**Члан 4.**

Ова одлука се објављује на веб – презентацији Републичке изборне комисије.

Ова одлука ступа на снагу даном објављивања.

**ОПШТИНСКА ИЗБОРНА КОМИСИЈЕ**

**ОПШТИНЕ ВРЊАЧКА БАЊА**

**Број:013-30/24**

**У Врњачкој Бањи, 2. маја 2024. године**

**ПРЕДСЕДНИК**

**Саша Радисављевић с.р.**